L'Audiència Nacional ha decretat la llibertat amb fiança per a Ferran Jolis, un dels CDR detinguts el 23 de setembre en l'operació Judes que encara complien presó preventiva. Jolis podria sortir de la presó de Soto del Real aquest mateix dijous.

Segons ha confirmat Alerta Solidària, l'Audiència ha acordat una fiança de 5.000 euros:

Segons la resolució judicial, a què ha tingut accés Catalunya Ràdio, el jutjat ha acceptat modificar-li la situació processal en valorar ara que ell, com altres investigats, no va manipular explosius.

Pel seu advocat, Carles Perdiguero, aquesta canvi d'actitud del tribunal demostra que Ferran Jolis no hauria d'haver ingressat mai en presó preventiva:

"Hem de tenir en compte que estem en una fase d'instrucció i que, per tant, no estem en un judici. Al·legar ara uns fets quan cap d'aquests fets ha estat provat i quan totes aquestes persones gaudeixen de presumpció d'innocència em sembla que en tot cas no és el procediment legal correcte. El que s'havia de valorar i s'ha de valorar és la situació personal d'aquesta persona. Per tant, com que no es donaven aquestes circumstàncies, aquesta persona no hauria d'haver entrat a la presó."